**KLAIPĖDOS MIESTO SAVIVALDYBĖS TARYBA**

**SVEIKATOS IR SOCIALINIŲ REIKALŲ KOMITETAS**

 **POSĖDŽIO PROTOKOLAS**

2019-05-15 Nr. TAR-36

 Posėdis vyksta 2019-05-13. Pradžia 16.00 val.

 Posėdžio pirmininkas – Vytautas Grubliauskas.

 Posėdžio sekretorė – Lietutė Demidova.

 Posėdyje dalyvauja komiteto nariai: Arvydas Cesiulis, Ligita Girskienė, Artūras Razbadauskas, Arvydas Vaitkus, Vaida Žvikienė, Jurij Šeršniov, Kazys Bagdonas.

 Posėdyje dalyvaujančių komiteto narių ir svečių sąrašai (priedai 1, 2) pridedami.

 DARBOTVARKĖ:

 1. Sveikatos ir socialinių reikalų komiteto pirmininko skyrimas. Pranešėjas V. Grubliauskas

 2. Sveikatos ir socialinių reikalų komiteto pirmininko pavaduotojo skyrimas. Pranešėjas V. Grubliauskas

 Patvirtina (už – 7).

1. SVARSTYTA. Sveikatos ir socialinių reikalų komiteto pirmininko skyrimas.

 Pranešėjas – V. Grubliauskas. Meras siūlo, vadovaudamasis LR Vietos savivaldos įstatymo 14 straipsnio 3 dalimi, 20 straipsnio 2 dalies 9 punktu, skirti Sveikatos ir socialinių reikalų komiteto pirmininku Kazį Bagdoną. Primena, kad kandidatas į Sveikatos ir socialinių reikalų komiteto pirmininkus pateikė Nepriekaištingos reputacijos deklaraciją.

 K. Bagdonas teigia, kad turi patirties sprendžiant socialines problemas.

 A. Vaitkus mano, kad perspektyvoje komitetas turėtų inicijuoti ir aptarti dėl eilių mažinimo vizitui pas medikus ir dėl miesto ligoninių apjungimo.

 A. Razbadauskas pritaria mero pasiūlytai kandidatūrai į Sveikatos ir socialinių reikalų komiteto pirmininkus.

 NUTARTA. Skirti Sveikatos ir socialinių reikalų komiteto pirmininku Kazį Bagdoną.

 BALSUOTA: už – 6, prieš – 0, susilaiko – 1.

 2. SVARSTYTA. Sveikatos ir socialinių reikalų komiteto pirmininko pavaduotojo skyrimas.

 Pranešėjas – V. Grubliauskas. Siūlo, vadovaudamasis LR Vietos savivaldos įstatymo 14 straipsnio 3 dalimi, 20 straipsnio 2 dalies 9 punktu, skirti Sveikatos ir socialinių reikalų komiteto pirmininko pavaduotoju Arvydą Cesiulį.

 NUTARTA. Skirti Sveikatos ir socialinių reikalų komiteto pirmininko pavaduotoju Arvydą Cesiulį.

 BALSUOTA: už – 5, prieš – 0, susilaiko – 2.

 Posėdis baigėsi 16.20 val.

Posėdžio pirmininkas Vytautas Grubliauskas

Posėdžio sekretorė Lietutė Demidova